പ്രവാചകൻ മുഹമ്മദ് നബിയുടെ കാലത്ത് ജീവിച്ച സ്വഹാബി വനിതയായിരുന്നു ബറക. ഉമ്മു അയ്മൻ എന്നാണ് അവർ അറിയപ്പെട്ടിരുന്നത്. തഅ് ലബ ബിൻ അമ്ർ എന്നാണ് പിതാവിൻറെ പേര്.(), പ്രവാകൻ മുഹമ്മദ് നബിയുടെ പിതാവായ അബ്ദുള്ള ബിൻ അബ്ദുൽ-മുത്തലിബിൻറെ അടിമ സ്ത്രീയായിരുന്ന അബീസീനിയയ്യിലെ കുട്ടിയായിരുന്നു ബറക. മുഹമ്മദ് നബിയുടെ മാതാവായ ആമിന പ്രവാചകൻറെ കുട്ടിക്കാലത്ത് തന്നെ മരണപ്പെട്ടപ്പോൾ പ്രായമാകുംവരെ പ്രവാചകനെ നോക്കിയത് ഉമ്മു അയ്മൻ. പിന്നീട് മുഹമ്മദ് നബി ഇവരെ അടിമത്തത്തിൽ നിന്ന് മോചിപ്പിച്ചെങ്കിലും അവർ പോകാൻ കൂട്ടാക്കാതെ മുഹമ്മദ് നബിയേയും കുടുംബത്തെയും ദീർഘകാലം പരിപാലിച്ചു. സ്വർഗവാസികളായ സ്ത്രീകളിൽപ്പെട്ടവളായി മുഹമ്മദ് നബി പ്രഖ്യാപിച്ച വനിത കൂടിയായിരുന്നു ഉമ്മു അയ്മൻ. ഖൈബർ, ഉഹ്ദ് യുദ്ധങ്ങളിലും ഇവർ പങ്കെടുത്തിട്ടുണ്ട്.